ଆଇ. ଏମ୍. କୁଦୁସୀ

ଇସରତ୍ ମସ୍ରୂର କୁଦୁସୀ (ଆଇ. ଏମ୍. କୁଦୁସୀ) ଓଡ଼ିଶା ଉଚ୍ଚନ୍ୟାୟାଳୟର ପୂର୍ବତନ ବିଚାରପତି । ପୂର୍ବରୁ ସେ ଆଲାହାବାଦ ଉଚ୍ଚନ୍ୟାୟାଳୟର ଏବଂ ଛତିଶଗଡ଼ ଉଚ୍ଚନ୍ୟାୟାଳୟର ବିଚାରପତି ଥିଲେ । ସେ ଉତ୍ତର ପ୍ରଦେଶ-ଭିତ୍ତିକ ପ୍ରସାଦ ଏଡ୍ୟୁକେସନ୍ ଟ୍ରଷ୍ଟ ନାମକ ଏକ ଶିକ୍ଷା ଟ୍ରଷ୍ଟକୁ ଅନୈତିକ ସାହାଯ୍ୟ କରିବାକୁ ଚେଷ୍ଟା କରିଥିବା ଅଭିଯୋଗରେ CBIଦ୍ୱାରା ଗିରଫ ହୋଇଥିଲେ ୟେଉଁ ଟ୍ରଷ୍ଟକୁ ସରକାର ଏବଂ ଭାରତୀୟ ଚିକିତ୍ସା ପରିଷଦଦ୍ୱାରା ଛାତ୍ରଭର୍ତ୍ତି ନିଷେଧ ଜାରି କରାଯାଇଥିଲା ।

୧୮।୦୬।୧୯୫୦ରେ ଜନ୍ମିତ କୁଦୁସୀ ୧୯୭୬ରେ ଓକିଲାତି ଜୀବନ ଆରମ୍ଭ କରିଥିଲେ | ଆହ୍ଲାବାଦ ହାଇକୋର୍ଟର ଲକ୍ଷ୍ନୌ ବେଞ୍ଚରେ ପ୍ରାୟ ୧୯ ବର୍ଷ ଧରି ମୁଖ୍ୟତଃ ଦେୱାନୀ, ସାମ୍ବିଧାନିକ ଏବଂ ସେବା ପ୍ରସଙ୍ଗରେ ଓକିଲାତି ଜାରି ରଖିଥିଲେ । ୧୮।୦୪।୧୯୯୫ରେ ଆଲାହାବାଦ ଉଚ୍ଚ ନ୍ୟାୟାଳୟର ସ୍ଥାୟୀ ବିଚାରପତି ଭାବରେ ଉନ୍ନୀତ ହୋଇଥିଲେ । ଡିସେମ୍ବର ୦୬, ୨୦୦୪ରେ ଓଡ଼ିଶା ଉଚ୍ଚ ନ୍ୟାୟାଳୟର ବିଚାରପତି ଭାବେ ବଦଳି ହୋଇ ଯାଇଥିଲେ ଏବଂ ଏହି ପଦବୀରେ ୨୫।୦୩।୨୦୧୦ ପର୍ଯ୍ୟନ୍ତ କାର୍ଯ୍ୟ ନିର୍ବାହ କରିଥିଲେ। ନ୍ୟାୟମୂର୍ତ୍ତି ଭି. ଗୋପାଲ ଗୌଡାଙ୍କ ପୂର୍ବରୁ ସେ କିଛି ଦିନ ପାଇଁ ଓଡ଼ିଶା ଉଚ୍ଚ ନ୍ୟାୟାଳୟର କାର୍ଯ୍ୟବାହୀ ମୁଖ୍ୟ ବିଚାରପତି ଭାବେ ମଧ୍ୟ ଦାୟୀତ୍ୱ ନିର୍ବାହ କରିଥିଲେ ।

 ଆଧାର 

ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ବିଚାରପତି
ଶ୍ରେଣୀ:ଆଲାହାବାଦ ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ଶ୍ରେଣୀ:ଛତିଶଗଡ଼ ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି